FÖLDTANI KÖZLÖNY 



XXX. KÖTET. 1900. MÁJUS-JÜLIUS. 5--7. FŰZET. 



UJABB ADATOK A CSERHÁT GEOLÓGIÁJÁHOZ. 



Dr. PÁLFY MÓE-tóL* 



Balassa-Gyarmattól keletre, az Ipoly folyó bal partján, az Ipolytól és 

 a Patvarcz mellett elfolyó Feketevíztöl északról és nyugatról határolva, 

 alacsony fekvésű fensík terül el, a mely délfelé igen lassú emelkedéssel 

 vonul a Cserhát központi gerincze felé. Mig Balassa-Gyarmat és Patvarcz 

 között a sík területet finom szemű — az Alföld futóhomokjához hasonló — 

 diluviális (?) homok fedi, addig a már említett fensík löszből való. A lösz- 

 takaró alól a fensík alján, a Feketevíz jobb partján, valamint innen keletre 

 Marczal, Gárdonypuszta, Iliny és Csitár községek környékén, a marczali és 

 ilinyi patakok mentén kékesszürke agyag, helyenként agyagos homok van 

 feltárva. Az egész képződményen rétegzést alig lehet látni, igen egyöntetű- 

 nek látszik s dülésirányát is csak egy helyen, a Marczaltól keletre folyó 

 Csörgő patak völgyében figyelhettem meg, a hol 1 — 1.30 m. vastag agyagos 

 szénréteg van az agyagba betelepülve. Ennek a szénrétegnek a dülése itt 

 DK felé 10 — 15-. A képződmény iszapolás folytán nyert maradékában 

 magam foraminiferát nem találtam, de miután Hantken a gárdonyi tégla- 

 vetőben feltárt agyagot a Clavulina Szabói rétegekhez osztotta, valószínű, 

 hogy ő ezt a beosztást foraminiferák alapján tette meg. 



A mi e rétegeknek a korát illeti, az a felső mediterránnál minden- 

 esetre idősebb, mert az alább említendő andezitdyke e képződményt áttöri, 

 ezekről pedig Dr. Schafarzik Ferencz*-'' vizsgálatai után tudjuk, hogy a felső 

 mediterránnál idősebbek. Hantken a « Clavulina Szabói rétegek faunája»->^*->' 

 czimű művének 4. lapján a gárdonyi téglavetőben feltárt rétegeket — mint 

 fennebb is említem — az alsó oligoczén Clavulina Szabói rétegének tartja. 



Az említett természetes feltárásokban nem akadtam semmiféle kövü- 

 letre, de Patvarcztól keletre, a fensík tetőjén épen ottlétemkor dolgoztak 

 egy mélyebb kúton s az ebből kihányt agyagos homokban, ha nem is valami 

 jó megtartású, de nagyrészt meghatározható kövületet találtam. A Patvarcz 



* Előadta a M. Földtani Társulat 1900. márczius hó 7.-én tartott szakülésén. 

 ■** Dr. Schafarzik Ferencz : A Cserhát piroxén andezitjei. Földtani Intézet 

 évk. IX. k. 



*** Hantken Miksa: A Clavulina Szabói rétegek faunája. Földtani Intézet 

 évk. IV. k. 



Földtani Kiizlöny. XXX. köt. 1900. 10 



r,eö 



